Vita:Andorra himnusza

message: # Az angol wiki szerint 1914 óta hivatalos, most akkor még 7 évig nem adták elő, miután hivatalossá vált?
# Ez a Meritxell nem azonos véletlenül Szűz Máriával, mert az ünnepe megegyezik.
# A fordítás nem mindenhol egyezik az angollal.
– Alensha 寫 词 2006. február 27., 16:36 (CET)
replies: text: Nos, átnéztem, dolgoztam vele egy kicsit, szerintem sokkal jobb lett... :-P

text: Ami a kérdéseidet illeti:

text: #Mindenhol az 1921-es dátumot tüntetik fel az első alkalomnak (pl. katalán Wiki), lehet, hogy ez esetben az angol Wiki téved...

text: #Nem, Meritxell egy település Andorra közepe táján. Volt valami Szűz a környéken, aminek nagy jelentősége van arrafelé, ennek ünnepén adták elő először (Verge de Meritxell, Festa Nacional del Principal d’Andorra).

text: #Biztos saját fordítás, mindenesetre a Meritxell itt is hülyén volt fordítva... (mint most is, de majd valaki költői vénával megáldott kolléga megoldja...)

text: Gaja ✉ 2006. február 27., 22:19 (CET)
replies: text: :Öö... Hogy lett több príncepből egy hercegnő? :D – KovacsUr 2006. február 27., 22:46 (CET)
replies: text: ::Na ez az, amit én se értek! :D Akkor csak remélni tudom, hogy javul még a cikk... andorrai kultúrához nem értek, egyszer voltam csak ott, és akkor is turistacsoporttal (értsd: bevásárlóközpontból bevásárlóközpontba...) – Alensha 寫 词 2006. február 27., 22:49 (CET)
Még mindig elég érdekes, a harmadik–negyedik sor sehogy sem áll össze... :S A donà a donar alakja, nem donna~úrnő, tényleg valami életadásról van szó, de nem értem. – KovacsUr 2006. február 28., 00:08 (CET)

text: Ne strapáld magad, holnap ma lefordíttatom egy katalánnal... - Gaja ✉ 2006. február 28., 00:17 (CET)

text: Köszi! Már épp terveztem, hogy átnézek a cawikire. :) A vietnamiaktól is kértem egyszer ilyesmit, segítőkészek voltak. – KovacsUr 2006. február 28., 00:20 (CET)

text: No? No? :) – KovacsUr 2006. március 2., 20:57 (CET)

text: Megszületett a fordítás, mivel emberünk nem magyar anyanyelvű, kéretik nem röhögni:
 El gran Carlemany, mon pare            A nagy Carlemany, az apam
 Dels alarbs em deslliurà               messze tartot a rosz nyelvekról 
 I del cel vida em donà                 és a ég elet adot nekem
 De Meritxell la gran mare.             Meritxell a nagy anyukamról
 Princesa nasquí i pubilla              Ő kiralylany szuletet 
 Entre dos nacions, neutral;            kétt ország koszot,  
 Sols resto l'única filla               Ő volt az egyedi lany 
 De l'imperi Carlemany.                 a Carlemany kiralyságtól
 Creient i lliure onze segles,          Rendes és szabad 11 szaszad,
 Creient i lliure vull ser.             Rendes és szabad akkarok lenni,
 Siguin els furs mos tutors             Hogy a oregeg legyenek a tanarok
 I mos prínceps defensors.              és a kiralyfiak a védők.

text: Ezek aplapján lehet átfolgozni a fordítást. Szerintem csak az első versszak a kérdéses - de nem tudnék most hiretelen frappáns, kifejező fordítást kreálni rá. Lehet próbálkozni! Üdv! - Gaja ✉ 2006. március 13., 14:02 (CET)

message: Üdv mindenkinek,
az alábbi fordítást az eredeti katalánból készítettem, és majdnem szó szerinti fordítás.
Atyám, Nagy Károly
Ki az araboktól megszabadítottál
S ki az égből nekem életet adtál
A meritxelli Szűz Mária által.
Egyszülött hercegnő
két nemzet között, semleges;
Nagy Károly birodalmának
Utolsó leánya.
Híven és szabadon tizenegy százada,
Híven és szabadon éljek eztán is,
Ősi kiváltságommal, gyámjaimmal,
Védelmező hercegeimmel!
Nem tudom, hogy a "rossz nyelvek" honnan jöttek, de ezt a GDLC nagyszótár mindenhol arabnak/szerecsennek fordítja, és csak NAGYON átvitt értelemben jelent valami mást, negatívat. Meritxell egy egyházközség Andorrában, ez már kiderült.
Ha valakiben meghúzódott az a bizonyos költői véna, és a wiki-s próbálkozásokon kívül nem létezik más hivatalos fordítás, kérem, hogy gyúrjon össze egy "hivatalos" magyar változatot!
Köszi és üdv,
George horvath83 2007. november 25., 18:20 (CET)
thread_title:  Fordítás 2.0